Пол Валери
Приятелският лес

Превод от френски: Кирил Кадийски, 2004

chitanka.info

Вглъбени и с помисли чисти в душата,

по път лъкатушен сред злачна лъка

вървяхме отдавна — ръка за ръка —

безмълвни… сред мрачния свят на цветята.

В зелената нощ на лъки и ливади

сами — годеници под звездния свод —

деляхме луната — блестящия плод,

наслада за луди и влюбени млади.

А после умряхме на мека морава

далече, сред сянката нежно-болнава

на тоя нашепващ мечти гъсталак;

и горе, в безкрайното вечно сияние,

облени в сълзи се намерихме пак,

о, скъпи приятелю мой по мълчание.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.